JWD รุกบริหาร “ซัพพลายเชน” โลจิสติกส์ธุรกิจชีวเภสัชภัณฑ์-สุขภาพ เริ่มรับรู้รายได้ก.ย.นี้
JWD ตั้งบริษัทย่อยใหม่ “เจดับเบิ้ลยูดี เฮลท์ คอนเนคซ์” ให้บริการบริหารจัดการด้านซัพพลายเชนแบบครบวงจรที่เกี่ยวข้องกับโลจิสติกส์ในธุรกิจชีวเภสัชภัณฑ์และธุรกิจสุขภาพ คาดเริ่มรับรู้รายได้ก.ย.นี้
JWD ตั้งบริษัทย่อยใหม่ ให้บริการบริหารจัดการด้านซัพพลายเชนแบบครบวงจรที่เกี่ยวข้องกับโลจิสติกส์ในธุรกิจชีวเภสัชภัณฑ์และธุรกิจสุขภาพ คาดเริ่มรับรู้รายได้ก.ย.นี้
26 ส.ค. 2564

บริษัท เจดับเบิ้ลยูดี อินโฟโลจิสติกส์ จํากัด (มหาชน) หรือ JWD ระบุว่า บริษัทได้จัดตั้งบริษัทย่อยใหม่ ได้แก่ บริษัท เจดับเบิ้ลยูดี เฮลท์ คอนเนคซ์ จํากัด ทุนจดทะเบียนจํานวน 60,000,000 บาท ประกอบด้วยหุ้นสามัญจํานวน 600,000 หุ้น มูลค่าที่ตราไว้หุ้นละ 100 บาท ทั้งนี้เพื่อประกอบธุรกิจให้บริการบริหารจัดการด้านซัพพลายเชนแบบครบวงจรที่เกี่ยวข้องกับโลจิสติกส์ในธุรกิจชีวเภสัชภัณฑ์และธุรกิจสุขภาพ โดยคาดว่าจะเริ่มมีรายได้เชิงพาณิชย์ประมาณเดือนกันยายน 2564